El conseller d'Agricultura inaugura una bassa de reg que donarà servei a prop de 1.500 hectàrees de cultius
15 de novembre de 2023

El conseller d'Agricultura, Ramaderia i Pesca, José Luis Aguirre, ha inaugurat hui una bassa de reg i les seues infraestructures associades, que donarà servei a un miler d'agricultors i prop de 1.500 hectàrees de cultius dels termes municipals de Llíria i Marines.

L'acte ha comptat també amb la presència de l'alcalde Joanma Miguel i representants la promotora del projecte, la Comunitat de Regants de Llíria.

L'obra ha consistit en la construcció d'una bassa semisoterrada per a la regulació i transport dels cabals d'aigua procedents de la Presa VII del Canal Principal del Camp del Túria per al reg de les zones de Maimona, Marines II i Caramello (I i II). A més, s'han instal·lat conduccions d'ompliment i estació de filtrat.

El volum útil de la bassa és de 51.502 metres cúbics, proveeix a una superfície aproximada de 1.477,17 hectàrees i dona servei a un miler de regants dels 4.500 comuners de la Comunitat de Llíria. Ha comptat amb un pressupost de 2.638.200 euros de fons exclusius de la Conselleria d'Agricultura.

D'altra banda, es troba en tramitació el projecte d'una obra addicional, la conclusió de la qual s'espera per a finals de 2023, a causa de l'augment de l'excavació en roca, de la superfície a asfaltar i a canvis en el traçat de les conduccions i un augment de la reposició de canonades, amb la finalitat de millorar l'obra acabada, i que compta amb un pressupost de 681.543 euros.

L'alcalde Joanma Miguel ha valorat “molt positivament este projecte que ha executat la Comunitat de Regants de Llíria amb el suport de la Conselleria, que permet fomentar a l'estalvi de l'aigua de regadiu i procurar una activitat agrària més sostenible i productiva”.